Kúpna zmluva

uzatvorená podľa zákona č. 278/1993 Z. z. o správe majetku štátu v znení neskorších predpisov a podľa § 588 a nasl. zákona č. 40/1964 Zb. Občiansky zákonník v znení neskorších predpisov

(ďalej len „zmluva“)

# **Článok 1**

# **Zmluvné strany**

1.1 **Predávajúci:** *Názov*

*Sídlo*

*V zastúpení*

*IČO*

*Bankové spojenie*

*IBAN*

(ďalej len „predávajúci“)

a

1.2 **Kupujúci:** *Názov*

*Sídlo*

*V zastúpení*

*IČO*

*Bankové spojenie*

*IBAN*

(ďalej len „kupujúci“)

(predávajúci a kupujúci ďalej spolu len „zmluvné strany“)

# **Článok 2**

# **Predmet zmluvy**

* 1. Predmetom zmluvy je prevod vlastníckeho práva k nehnuteľnostiam vo vlastníctve štátu špecifikovaným v bode 2.2 zmluvy na kupujúceho v súlade s § 8e písm. d) a § 11 zákona č. 278/1993 Z.z. o správe majetku štátu v znení neskorších predpisov (ďalej len „zákon č. 278/1993 Z.z.“). Predávajúci sa v súlade s touto zmluvou zaväzuje previesť na kupujúceho vlastnícke právo k predmetu kúpy podľa bodu 2.2 zmluvy a kupujúci sa zaväzuje predmet kúpy prevziať a zaplatiť za neho predávajúcemu kúpnu cenu podľa článku 4 tejto zmluvy.
  2. Predmetom kúpy podľa tejto zmluvy je nasledovný nehnuteľný majetok vo vlastníctve predávajúceho v správe ..............., *špecifikácia nehnuteľného majetku štátu podľa listu vlastníctva.*

Príslušenstvo je bližšie špecifikované v znaleckom posudku podľa bodu 4.1 tejto zmluvy a tvoria ho: ................................

(ďalej len „predmet kúpy“).

* 1. Predmet kúpy bol Rozhodnutím štatutárneho orgánu ........zo dňa ............. v zmysle § 3 ods. 3 zákona č. 278/1993 Z.z. vyhlásený za prebytočný majetok štátu, nakoľko správcovi neslúži a ani v budúcnosti nebude slúžiť na plnenie úloh v rámci predmetu svojej činnosti alebo v súvislosti s ním.

**Článok 3**

# **Účel prevodu vlastníctva**

1. Zmluvné strany sa dohodli, že kupujúci bude využívať predmet kúpy uvedený v bode 2.2 tejto zmluvy vo svojom mene za účelom poskytovania všeobecne prospešných služieb v súlade s § 8e písm. d) zákona č. 278/1993 Z. z. pri dodržaní podmienok stanovených v § 11 ods. 3 zákona č. 278/1993 Z. z., a to: ....................................
2. V súlade s § 11 ods. 3 zákona č. 278/1993 Z. z. je kupujúci **povinný začať s výkonom poskytovania všeobecne prospešných služieb do 2 rokov** odo dňa nadobudnutia vlastníckeho práva k predmetu kúpy. Kupujúci je povinný oznámiť predávajúcemu bez zbytočného odkladu začatie poskytovania všeobecne prospešných služieb podľa bodu 3.1 zmluvy. Kupujúci **je tiež povinný dodržať dohodnutý účel prevodu vlastníctva dohodnutý v bode 3.1 zmluvy najmenej počas 5 rokov** odo dňa začatia poskytovania všeobecne prospešných služieb.
3. V prípade nedodržania podmienok stanovených v tomto článku zmluvy je kupujúci povinný doplatiť rozdiel medzi kúpnou cenou podľa bodu 4.2 zmluvy a primeranou cenou predmetu kúpy určenou znaleckým posudkom podľa bodu 4.1 zmluvy.

**Článok 4**

**Kúpna cena a spôsob platby**

1. Všeobecná hodnota – primeraná cena predmetu kúpy bola určená Znaleckým posudkom č. ........ zo dňa ........., ktorý vypracoval ..................... a predstavuje celkovú sumu po zaokrúhlení ..................... eur (slovom: .................) (ďalej len „primeraná cena“).

1. Predávajúci predáva kupujúcemu predmet kúpy uvedený v bode 2.2 tejto zmluvy v súlade s § 8e písm. d) a § 11 ods. 2 a 3 zákona č. 278/1993 Z. z. za **dohodnutú kúpnu cenu, ktorá je nižšia než primeraná cena, a to vo výške ................. eur** (slovom .............. eur) (ďalej len „kúpna cena“).
2. Kupujúci sa zaväzuje zaplatiť predávajúcemu kúpnu cenu podľa bodu 4.2 zmluvy v lehote najneskôr do 60 dní odo dňa nadobudnutia platnosti tejto zmluvy, a to bezhotovostným prevodom na príjmový účet predávajúceho číslo: **..........................**. Kúpna cena sa považuje za zaplatenú dňom jej pripísania na účet predávajúceho.
3. V prípade ak kupujúci nezaplatí dohodnutú kúpnu cenu najneskôr v posledný deň lehoty uvedenej v bode 4.3 tejto zmluvy, predávajúci je povinný v zmysle § 11 ods. 1 zákona č. 278/1993 Z. z. odstúpiť od tejto zmluvy. Účinky odstúpenia od zmluvy nastávajú dňom doručenia odstúpenia od zmluvy kupujúcemu. Odstúpením od zmluvy nie je dotknuté právo predávajúceho na náhradu škody.

## Článok 5

# **Nadobudnutie vlastníckeho práva**

1. Predávajúci touto zmluvou predáva kupujúcemu v celosti predmet kúpy uvedený v bode 2.2 tejto zmluvy a zaväzuje sa po zaplatení kúpnej ceny previesť na kupujúceho vlastnícke právo k predmetu kúpy.
2. Návrh na vklad vlastníckeho práva k predmetu kúpy do katastra nehnuteľností je oprávnený podať predávajúci, a to bezodkladne po uhradení kúpnej ceny kupujúcim.
3. Kupujúci nadobudne vlastnícke právo k predmetu kúpy povolením vkladu vlastníckeho práva k predmetu kúpy v prospech kupujúceho do katastra nehnuteľností vedeného katastrálnym odborom Okresného úradu .............. Právne účinky vkladu nastávajú dňom právoplatnosti rozhodnutia katastrálneho odboru Okresného úradu ............ o jeho povolení.
4. Odovzdávajúci fyzicky odovzdá a preberajúci preberie predmet kúpy do 30 dní odo dňa vykonania vkladu vlastníckeho práva do príslušného katastra nehnuteľností, a to formou odovzdávajúceho a preberajúceho protokolu podpísaného oprávnenými zástupcami oboch zmluvných strán. Prevzatím predmetu kúpy prechádza na kupujúceho nebezpečenstvo vzniku škody na predmete kúpy.

## Článok 6

# **Spoločné a záverečné ustanovenia**

1. Kupujúci vyhlasuje, že sa pred uzatvorením tejto zmluvy oboznámil so stavom predmetu kúpy a že predmet kúpy prijíma bez výhrad v stave, v akom sa nachádza ku dňu podpisu tejto zmluvy.
2. Predávajúci vyhlasuje, že ku dňu uzavretia tejto zmluvy nie je predmet kúpy zaťažený záložným právom, vecným bremenom ani akýmkoľvek iným právom tretej osoby, ktoré by obmedzovali kupujúceho v držbe alebo riadnom užívaní predmetu kúpy.
3. Na účely tejto zmluvy platí, že zásielka sa považuje za doručenú dňom jej prevzatia adresátom. V prípade, ak adresát zásielku neprevzal, zásielka sa považuje za doručenú dňom vrátenia nedoručenej alebo nedoručiteľnej zásielky odosielateľovi alebo dňom odmietnutia prijatia zásielky adresátom.
4. Zmluvné strany vynaložia úsilie, aby prípadné spory vyplývajúce zo zmluvy boli urovnané cestou zmieru. Spory, ktoré vzniknú medzi zmluvnými stranami sa prednostne budú riešiť dohodou zmluvných strán. Ktorákoľvek strana je oprávnená predložiť spor na vyriešenie príslušnému súdu Slovenskej republiky.
5. V prípade, že niektoré ustanovenie tejto zmluvy je alebo sa stane neplatným alebo neúčinným, ostatné ustanovenia zmluvy nie sú touto neplatnosťou alebo neúčinnosťou dotknuté a ostávajú naďalej v platnosti. Namiesto neplatného alebo neúčinného ustanovenia sa vzťahy zmluvných strán upravené touto zmluvou budú spravovať platnými právnymi predpismi.
6. Zmluva podlieha povinnému zverejneniu v Centrálnom registri zmlúv vedenom Úradom vlády Slovenskej republiky v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
7. Zmluva nadobúda platnosť dňom udelenia súhlasu Ministerstva financií Slovenskej republiky s prevodom vlastníctva k predmetu kúpy a účinnosť nadobúda dňom nasledujúcim po dni jej prvého zverejnenia v Centrálnom registri zmlúv v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov.
8. Zmluva je vyhotovená v ôsmich (8) rovnopisoch, z ktorých predávajúci dostane tri (3) vyhotovenia, kupujúci dve (2) vyhotovenia, Ministerstvo financií Slovenskej republiky jedno (1) vyhotovenie a dve (2) vyhotovenia budú priložené k návrhu na vklad vlastníckeho práva do katastra nehnuteľností Okresnému úradu ..........., katastrálny odbor.
9. Právne vzťahy, ktoré nie sú upravené v tejto zmluve sa riadia ustanoveniami zákona č. 278/1993 Z.z., zákonom č. 40/1964 Zb. Občiansky zákonník v znení neskorších predpisov a ostatnými všeobecne záväznými právnymi predpismi Slovenskej republiky.
10. Zmluvné strany vyhlasujú, že si zmluvu riadne prečítali, jej obsahu porozumeli a že túto zmluvu uzatvárajú na základe ich slobodnej, vážnej, určitej a zrozumiteľnej vôle, že zmluva nebola uzatvorená pod nátlakom, v tiesni ani za nápadne nevýhodných podmienok a na znak toho ju podpisujú.

V ................. dňa V .......................... dňa

**Za predávajúceho: Za kupujúceho:**

.......................................... *(podpis)* ....................................... *(podpis)*

*(uviesť meno a funkciu) (uviesť meno a funkciu)*